MS «Vistafjord» (1960)

MS «Vistafjord» var et lasteskip som ble bygget i 1960 ved skipsverftet Swan Hunter & Wigham Richardson Ltd. i Wallsend, River Tyne i Newcastle, England. Skipet ble overlevert til rederiet Den Norske Amerikalinje (NAL) i februar samme år, og fikk skipsverftets byggnummer 1913 og registrert Oslo som sin hjemmehavn.

«Vistafjord» ble sjøsatt den 14. oktober 1959, under leveringen hadde hun en tonnasje på 9 944 brt, 5 609 nrt og 13 880 dvt. Drivkraften var en 4-syl. oljemotor av typen B&W, 2SA, BHK 5600 som var levert av JG Kincaid & Co Ltd, Greenock.

I 1972 ble skipet omdøpt «Kongsfjord» for å frigjøre det eksisterende navnet som en fordel til rederiets nyeste passasjerskip, MS «Vistafjord» fra 1973.

«Kongsfjord» ble senere solgt i september 1977 til det greske rederiet Nearum Ltd (Eggar, Forrester & Co) i Kypros, og fikk Limassol som sin nye hjemmehavn, og omdøpt «Kaadershaikh». I desember 1982 ble hun solgt til Pakistan for opphugging. «Kaadershaikh» ankom skipsopphuggeriet i Gadani Beach 11. desember 1982.

 Eksterne lenker 

 http://www.tynebuiltships.co.uk/V-Ships/vistafjord1960.html
 https://www.sjohistorie.no/no/skip/315583/
 http://www.shipspotting.com/gallery/photo.php?lid=1866620
 http://www.shipspotting.com/gallery/photo.php?lid=2193239

Kategori:Skip fra 1960
Kategori:Amerikalinjens skip
Kategori:Skip bygget i Storbritannia
Kategori:Artikler i sjøfart-prosjektet